
POČITNIŠKO VARSTVO 4. TEDEN: od 20. 7. 2026 do 24. 7. 2026
Počitniško varstvo se bo odvijalo med 6:30 in 16:30 uro. Zaradi lažje organizacije programa starše naprošamo, da otroke pripeljete najkasneje do 7:50 ure. 

V ponedeljek, dne 20.7.2026: 

Zjutraj se bomo zbrali na OŠ Ivana Roba v Šempetru pri Gorici, kjer bomo dan začeli s spoznavnimi in športnimi igrami na šolskem igrišču.

Dopoldne bomo obiskali plezalno steno, kjer bodo otroci pod strokovnim vodstvom spoznali osnove športnega plezanja. Preizkusili se bodo v različnih plezalnih izzivih ter skozi igro razvijali ravnotežje, koordinacijo, vztrajnost in samozavest.

Popoldanske aktivnosti bodo potekale na sedežu osnovne šole.

V torek, dne 21.7.2026:
Ta dan bomo obiskali poligon Društva GAS Vrtejba, kjer bomo spoznali svet gokartov in se preizkusili v vožnji po stezi. Otroci bodo skozi zabavno in varno izkušnjo spoznavali osnove vožnje ter uživali v športno obarvanem dnevu.

Popoldanske aktivnosti bodo potekale na sedežu osnovne šole.

V sredo, dne 22.7.2026: 
Dopoldne bomo obiskali Prostovoljno gasilsko društvo Šempeter pri Gorici, kjer bodo otroci spoznali delo gasilcev, gasilsko opremo in gasilska vozila. Gasilci nam bodo predstavili svoje delo ter pripravili zanimive in poučne prikaze, pri katerih bodo otroci lahko tudi aktivno sodelovali.

Ta dan naj ima otrok s seboj dodatna oblačila za preobleči, saj se bomo pri gasilcih lahko tudi zmočili.

Po obisku gasilcev se bomo vrnili na osnovno šolo, kjer bodo potekale ustvarjalne in športne aktivnosti.

V četrtek, dne 23.7.2026: 

Odpravili se bomo v športni center, kjer bodo otroci sodelovali v različnih športnih aktivnostih, ekipnih igrah in gibalnih izzivih. Dan bo namenjen spodbujanju gibanja, sodelovanja in športnega duha.

Popoldanske aktivnosti bodo potekale na sedežu osnovne šole.

V petek, dne 24.7.2026: 

Teden bomo zaključili z obiskom bazena, kjer bomo ponovno uživali v plavanju, vodnih igrah in sproščenem druženju. Otroci bodo pod nadzorom animatorjev sodelovali v različnih zabavnih aktivnostih v vodi in tako na prijeten način zaključili počitniški teden.

Otroci naj imajo s seboj: kopalke (oprijete športne kopalke; uporaba vodnih površin v kopalnih hlačah – bermudah je prepovedana), neplavalci rokavčke, brisačo, kremo za sončenje, kapo, ustrezno obutev, pijačo in malico.
V primeru, da se ne strinjate z odhodom vašega otroka na bazen, je priporočljivo, da ta dan otrok ostane doma.

Zaradi visokih temperatur in vremena si pridržujemo pravico do spremembe programa. 

Kontaktna številka mentorjev v času počitniškega varstva: 041 439 775

